Diari Oficial de la Generalitat Valenciana


Sumari del DOGV 6911, del 27-11-2012 (2012/10927)

Subhasta de béns immobles a Orihuela.
-------------------------------------

### Dades del document

Número de DOGV
:   6911

Data del DOGV
:   27-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10770


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns immobles a Orihuela. [2012/10320]  
El cap de la Dependència de Recaptació de l'AEAT d'Alacant fa saber:  
Que de conformitat amb el que disposa l'article 146 del Reglament General de Recaptació, aprovat pel Reial Decret 939/2005, de 29 de juliol, i atés que s'ha dictat acord, amb data 26 d'octubre de 2012, en què es decreta la venda dels béns embargats, procediment administratiu de constrenyiment seguit contra el deutor Ward Elmore Mico Investments, SL, amb NIF/CIF A42070810, es disposa la venda de béns que es detallaran a continuació, per mitjà de subhasta que se celebrarà el dia 16 de gener de 2013 a les 10.30 hores en l'Administració d'AEAT d'Alacant, sítia en la plaça de la Montañeta, número 8.   
Relació de béns a subhastar  
Urbana. Vivenda número 21 en planta 2.a, bloc 2, model Tulipán, situada en el conjunt denominat Playa Golf I, en la parcel·la R-10A-R10B, en partit de Los Dolses, Urb. Montezeni II, del projecte de reparcel·lació La Cuerda. Superfície construïda 71,46 m². Quota 0,993 %.  
Inscrita en el Registre número 1 d'Orihuela, tom 2245, llibre 1786, foli 45, finca 1360009-1.a.  
Càrregues: no en consten.  
Valor i tipus de subhasta: 160.422,00 euros.  
Urbana. Vivenda número 35, planta 2, del bloc 7, situada en el conjunt denominat Platja Golf II, en parcel·la R8, partit de Los Dolses, terme d'Orihuela, superfície construïda 142 m². Quota 5,18 %.   
Inscrita en el Registre número 1 d'Orihuela, tom 2136, llibre 1677, foli 69, finca 132142, inscripció 1.a.  
Càrregues: no hi consten.  
Valor i tipus de subhasta: 225.148,00 euros.  
En compliment de l'article 101 de l'esmentat reglament, es publica el present anunci i s'advertix a les persones que desitgen prendre part en la subhasta el següent:  
Primer. Els béns a subhastar estan afectes per les càrregues i gravàmens que figuren en la descripció dels béns i que consten en l'expedient, les quals queden subsistents sense que puga aplicar-se a la seua extinció el preu de l'execució.  
Segon. La subhasta se suspendrà en qualsevol moment anterior a l'adjudicació dels béns si es realitza el pagament del deute, dels interessos que s'hagen produït, dels recàrrecs del període executiu i de les costes del procediment.  
Tercer. Els licitadors podran enviar o presentar les seues ofertes en un sobre tancat des de l'anunci de subhasta fins a una hora abans del començament d'esta, sense perjuí que puguen participar personalment en la licitació amb postures superiors a la del sobre. Estes ofertes, que tindran el caràcter de màximes, seran registrades en el Registre General de l'AEAT, i hauran d'anar acompanyades d'un xec conformat, estés a favor del Tresor Públic per l'import del depòsit, o del NCR justificatiu de la seua constitució telemàtica, d'acord amb la Resolució 5/2002, de 17 de maig, del director general de l'Agència Estatal de l'Administració Tributària.  
Els licitadors podran presentar ofertes a través de la pàgina web de l'Agència Tributària, , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
  
Quart. Qualsevol licitador haurà de constituir davant de la mesa, abans de la realització, un depòsit de garantia del 20 % del tipus de subhasta en primera licitació, excepte per a aquells lots en què s'haguera acordat un percentatge menor, que en cap cas serà inferior al 10 %. L'import del depòsit para cada un dels lots està determinat en la relació de béns a subhastar inclosa en l'anunci.   
El depòsit haurà de constituir-se per mitjà d'un xec que complisca els requisits establits en l'article 35.1 del Reglament de Recaptació o per via telemàtica, a través d'una entitat col·laboradora adherida a este sistema, que assignarà un número de referència complet (NRC) que permet la seua identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de l'execució, este depòsit s'aplicarà a la cancel·lació del deute, sense perjuí de les responsabilitats en què puguen incórrer pels perjuís que origine esta falta de pagament.  
  
Quint. En el cas que no siguen adjudicats els béns en una primera licitació, la mesa de subhasta podrà realitzar una segona licitació, si ho jutja procedent, en què fixe el nou tipus de subhasta en el 75 % de l'import de la primera licitació, o bé anunciarà la iniciació del tràmit d'adjudicació directa, que es durà a terme d'acord amb l'article 107 del Reglament General de Recaptació.  
Sext. L'adjudicatari haurà d'entregar en l'acte, o dins dels quinze dies següents, la diferència entre el depòsit constituït i el preu d'adjudicació.   
L'ingrés podrà realitzar-se en bancs, caixes d'estalvi i cooperatives de crèdit, en les quals no cal tindre un compte obert. També podrà realitzar-se per mitjà de deute en el seu compte corrent, a través d'Internet en l'adreça en l'opció «Oficina Virtual. Pagament d'impostos».  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas una vegada comprovat l'ingrés l'Agència Tributària alçarà la retenció realitzada sobre el depòsit constituït per l'adjudicatari.  
Sèptim. Quan en la licitació no s'haguera cobert el deute i quedaren béns sense adjudicar, la mesa anunciarà la iniciació del tràmit d'adjudicació directa.   
Les ofertes es podran presentar en el termini en què a estos efectes comunique la mesa de subhasta. S'hauran de presentar en un sobre tancat en el registre general de l'oficina on s'haja celebrat la subhasta i hauran d'anar acompanyades, si és el cas, del depòsit.  
Així mateix es podran presentar ofertes a través de la pàgina web de l'Agència Tributària, , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
  
Transcorregut el termini assenyalat per la mesa de subhastes, esta obrirà les ofertes presentades i podrà procedir a l'adjudicació dels béns si alguna d'estes es considera suficient en eixe moment. En cas contrari, s'anunciarà l'extensió del termini per a la presentació de noves ofertes, o millora de les ja existents, sense perjuí de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació quan no s'haja considerat procedent celebrar una segona licitació; si haguera existit segona licitació, no hi hauria preu mínim.   
  
Octau. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové. Quan es tracte de béns inscriptibles en registres públics, els licitadors no tindran dret a exigir altres títols de propietat que els aportats en l'expedient; els dits títols estaran a disposició dels interessats en les oficines de la Dependència de l'AEAT d'Alacant, on podran ser examinats tots els dies hàbils, a partir de la publicació del present anunci, fins al dia anterior al de la subhasta. Si no estan inscrits els béns en el Registre, el document públic de venda és títol, per mitjà del qual pot efectuar-se la immatriculació en els termes que preveu la legislació hipotecària; en els altres casos en què siga necessari, podrà actuar-se com disposa el títol VI de la Llei Hipotecària per a dur a terme la concordança entre registre i la realitat jurídica.  
  
Deu. El tipus de subhasta no inclou els impostos indirectes que graven la transmissió de dites béns. Tots els gastos i impostos derivats de la transmissió, inclosos els derivats de la inscripció al registre corresponent del manament de cancel·lació de càrregues posteriors, seran a compte de l'adjudicatari.  
Seran a compte de l'adjudicatari els gastos i impostos exigits per l'article 99.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, per a la tramitació de l'expedient de transferència davant de la Direcció Provincial de Trànsit.  
Pel que fa a l'estat de deutes amb la comunitat de propietaris que puga haver-hi, de les vivendes o locals, l'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i és a càrrec seu els gastos que queden pendents de pagament.  
  
Onze. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).  
En tot el que este anunci no preveu caldrà ajustar-se al que preceptuen les disposicions legals que regulen l'acte.  
  
Alacant, 26 d'octubre de 2012.- El cap de la Dependència de Recaptació: Isaac Serrano Olmedo.